Thomas Blakiston

Thomas Wright BLAKISTON (27a de Decembro 1832 – 15a de Oktobro 1891) estis angla esploristo kaj natursciencisto. 

Blakiston esploris okcidentan Kanadon per la Ekspedicio Palliser inter 1857 kaj 1859. Monto Blakiston, la plej alta punkto en la Nacia Parko de Lagoj Waterton, estis nomita laŭ li en 1858. En 1861, li vojaĝis supren laŭ la rivero Jangzio en Ĉinio, irante pli malproksimen ol iu ajn okcidentano antaŭ li. Li pasigis la sekvan parton de sia vivo en Japanio kaj fariĝis unu el la plej gravaj natursciencistoj en tiu lando. Blakiston estis la unua persono kiu rimarkis ke bestoj en Hokajdo, la norda insulo de Japanio, estis parencaj al nordaziaj specioj, dum tiuj sur Honŝuo sude estis parencaj al tiuj el suda Azio. La Cugaru-markolo inter la du insuloj estis tial establita kiel zoogeografia limo, kaj fariĝis konata kiel "Linio de Blakiston". Blakiston kolektis gufospecimenon en Hakodate, Japanio, en 1883. Ĉi tio estis poste priskribita de Henry Seebohm kaj nomita la Granda fiŝgufo, Ketupa blakistoni, laŭ kio ankaŭ gufo de Blakiston aŭ Blakistona gufo.

Kategorio:Anglaj esploristoj
Kategorio:Anglaj natursciencistoj